stanford-oval/wikipedia huggingface dataset:
מועצה אזורית גוש עציון
גאוגרפיה

המועצה נמצאת בשטח הררי וסלעי, בגובה של מעל 900 מטר מעל פני הים. עקב גובה המקום, מזג האוויר בחורף הוא קר מאוד וגשום, ולעיתים מושלג.
בדומה לשאר המועצות האזוריות ביהודה ושומרון, שטח השיפוט של המועצה כולל את שטחי היישובים היהודיים בלבד, ללא רצף קרקעי ביניהם, בשטח שגבולותיו הם:
בצפון: העיר ירושלים, ומועצה אזורית מטה בנימין
בדרום: העיר חברון, קריית ארבע, ומועצה אזורית הר חברון
במערב: מורדות הרי יהודה, עמק האלה ומועצה אזורית מטה יהודה
במזרח: מועצה אזורית מגילות ים המלח, נחל תקוע ומדבר יהודה.
השטח של גוש עציון הוא כ-69,000 דונם
על פי מפה רשמית של המינהל האזרחי שהתפרסמה בעיתון "הארץ" בשנת 2009 גוש עציון גדול היום פי 7 משטחו ההיסטורי. בעיתון נכתב:
”אדמות היהודים בגוש עציון ה"היסטורית", מלפני פינויה ב-1948, מהוות פחות מ-15% משטח גוש ההתנחלויות הגדול של מועצת גוש עציון היום, שישראל דורשת לספח בהסכם הקבע עם הפלסטינים. כך עולה ממפה רשמית של המינהל האזרחי באזור יהודה ושומרון. לפי המפה, שטחי גוש עציון בצד המערבי ("הישראלי") של תוואי גדר ההפרדה גדולים פי שבעה (70 אלף לעומת כעשרת אלפים דונם) משטח יישובי הגוש שהוקמו לפני 1948.”
בין השנים 1999 ל-2011, הכפילה המועצה האזורית את אוכלוסייתה, מכ-9,000 תושבים לכדי למעלה מ-20,000.
רקע היסטורי וחברתי

היישוב הראשון באזור גוש עציון, שנקרא "מגדל עדר", הוקם בשנת 1927 על ידי משפחות מעולי תימן, משפחות אשכנזיות, ותלמידי ישיבה ממאה שערים – שמו להם למטרה להקים יישוב חרדי, המתפרנס בכבוד מחקלאות. היישוב ננטש וחרב במאורעות תרפ"ט בשנת 1929.
בשנת 1935 הקים איש העסקים החרדי שמואל הולצמן שעמד בראש חברת "אל-ההר", את היישוב כפר עציון על שמו (הולץ בגרמנית הוא עץ, מכאן מילה עציון), ואף תכנן להקים שני יישובים נוספים. לאחר כשנה פרצו מאורעות תרצ"ו–תרצ"ט, בשנת 1936, והמקום ננטש.
ניסיון ההתיישבות השלישי היה בשנת 1943, על ידי צעירים דתיים מ"קבוצת אברהם" שחידשו את היישוב כפר עציון, הפעם כקיבוץ דתי. לאחר שנתיים, ב-1945, הוקם הקיבוץ הדתי משואות יצחק, בשנת 1946 הוקם הקיבוץ הדתי עין צורים, ובשנת 1947 הוקם הקיבוץ רבדים של תנועת הקיבוץ הארצי.
בחלק ניכר ממלחמת העצמאות היה גוש עציון נצור, ונעשו ניסיונות שונים להגיע אליו, בין השאר בידי מחלקת הל"ה, שנפלה בדרכה לגוש. בסופו של דבר נפל גוש עציון בידי כוחות הלגיון הירדני, לאחר קרב עקוב מדם, ביום ד' באייר תש"ח (13 במאי 1948), יום לפני הכרזת העצמאות. חלק מתושבי הגוש נלקחו בשבי, כשחלק גדול מהם נורו ונהרגו לאחר הכניעה.
האזור היה במשך כ-20 שנה תחת שלטון ירדני. עם תום מלחמת ששת הימים בשנת 1967, לאחר כיבוש שטחי גוש עציון בידי מדינת ישראל, עלו יתומי גוש עציון למקום, והקימו מחדש את קיבוץ כפר עציון.
בתחילה סופקו שירותם מוניציפליים ליישובי הגוש דרך מועצה אזורית מטה יהודה, שב-1973 מוסדו בשם מועצת יישובי יהודה ובנימין. במאי 1979 הוקמה המועצה רשמית, שהתנהלה באופן ישיר מול משרד הפנים.
רוב תושבי המועצה האזורית גוש עציון שייכים המגזר הדתי לאומי.
מבחינת תעסוקה, רבים מהמתגוררים בגוש עובדים בירושלים, דבר המתאפשר בקלות בזכות מערכת כבישים מסודרת, כולל כביש המנהרות. תחומי תעסוקה נוספים הם שירותים ותיירות.
יישובי המועצה

הרשימה על פי אתר המועצה האזורית. אוכלוסיית היישוב על פי נתוני הלמ"ס לשנת 2023-2024.
| יישוב | סוג | מס' תושבים | שנת הקמה | הערות |
| --- | --- | --- | --- | --- |
| איבי הנחל | קהילתי דתי | 60 משפחות | 1999 | שכונה של מעלה עמוס |
| אלון שבות | קהילתי דתי | 3,290 | 1970 |  |
| אלעזר | קהילתי דתי | 2,624 | 1975 |  |
| בר כוכבא |  | 12 משפחות | 2019 | קרוי גם "חוות נווה אורי" או "נחל חלץ" |
| בת עין | קהילתי דתי כפרי | 1,869 | 1989 |  |
| גבעות | דתי | 45 משפחות | 1984 | שכונה של אלון שבות |
| הר גילה | קהילתי חילוני | 1,651 | 1979 |  |
| כפר אלדד | קהילתי מעורב | 200 משפחות | 1994 |  |
| כפר עציון | קיבוץ דתי | 1,168 | 1967 | היישוב הראשון במועצה |
| כרמי צור | קהילתי דתי | 1,003 | 1984 |  |
| מגדל עוז | קיבוץ דתי | 575 | 1977 |  |
| מעלה עמוס | קהילתי חרדי | 1,279 | 1981 |  |
| מעלה רחבעם | מאחז מעורב | 50 | 2001 | שכונה של נוקדים |
| מיצד | חרדי | 1,470 | 1983 | היישוב הדרומי ביותר במועצה |
| משמר יהודה |  |  | 2019 |  |
| נווה דניאל | דתי | 2,445 | 1982 | היישוב הגבוה ביותר במועצה |
| נוקדים (אל דוד) | מעורב | 3,529 | 1982 |  |
| פני קדם | מאחז דתי | 80 משפחות | 2000 |  |
| קידר | קהילתי מעורב | 1,535 | 1985 | היישוב הצפוני ביותר במועצה |
| ראש צורים | קיבוץ דתי | 1,115 | 1969 |  |
| שדה בועז | מאחז מעורב | 50 משפחות | 2002 |  |
| שדה בר | חינוכי |  | 1998 | חווה ומאחז |
| תקוע | מעורב | 4,799 | 1977 | היישוב הגדול במועצה |
ראשי המועצה וסגניהם

שילה גל (1979–1999)
שאול גולדשטיין (1999–2011) – התפטר בדצמבר 2011 עם מינויו כמנכ"ל רשות הטבע והגנים, סגנו היה יאיר וולף
דוידי פרל (2012–2016), סגנו היה משה סוויל
שלמה נאמן (2017–2024), סגניו היו יצחק פריד, ששימש גם כמ"מ, ואורי שכטר
ירון רוזנטל (החל מ-2024), סגניו הם משה ברניקר ודני שחור המשמש גם כמ"מ.
מנכ"לי המועצה

תא"ל (מיל.) דובי דקל (2001–2003)
מאיר עמר (2003–2008)
אסף כהן (2008–2012)
רועי וולר (2012–2017)
יפה שטרית (2017–2024)
אורי חבר (כיום)
רב המועצה

באוגוסט 2021 התמנה הרב יוסף צבי רימון, תושב אלון שבות, לרבו של גוש עציון.
פרסום והוקרות

בין השנים 2003–2017, זכתה המועצה האזורית גוש עציון בפרס ניהול תקין, מאת שר הפנים.
בשנים 2014–2017, זכתה המועצה האזורית גוש עציון בהוקרה כאחת מ-10 הרשויות הירוקות בישראל, על ידי ארגון CLEANTECH – הוועדה והתערוכה הבין-לאומית.
בשנת 2021 זכתה המועצה האזורית באות הצטיינות בעידוד העלייה לארץ, מטעם ההסתדרות הציונית ומשרד העלייה והקליטה.
ראו גם

החברה לפיתוח גוש עציון
הערות שוליים

↑  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
1 2 3 4  הנתונים לפי טבלת רשויות מקומיות של למ"ס עבור 
סוף 2022
↑  רשימת בתי ספר ותיכונים בגוש עציון, באתר מועצה אזורית גוש עציון
↑  פרופיל מועצה אזורית גוש עציון באתר הלמ"ס
↑  מבקר המדינה, היבטים בהתנהלות המועצות האזוריות בשומרון, ראו הערה בעמ' 554
↑  דוח כספי של הרשות שמכיל את שטח השיפוט
↑  גוש עציון גדול היום פי 7 משטחו ההיסטורי, באתר הארץ, 31 ביולי 2009
↑  כדי להגשים חלום, ירושלים: אולפנת עפרה, תשע"ו, עמ' 478
↑  צו בדבר ניהול מועצות אזוריות (יהודה ושומרון) (מס' 783), תשל"ט–1979
↑  מודעת אבל, נפטר ביום 19/3/2018, באתר AVELIM, ‏19/3/2018
↑  הרב יוסף צבי רימון נבחר לרב גוש עציון, באתר ערוץ 7, 15 באוגוסט 2021
↑  ספיר פרץ, ‏משרד הפנים יחלק מחר את פרס שר הפנים ל-62 רשויות מקומיות על ניהול תקין בשנת 2003, באתר גלובס, 27 בדצמבר 2004
↑  קבוצת משוב | קלינטק 2020 | קלינטק 2020 |, באתר cleantech.mashovgroup.net
↑  עשרות רשויות וארגונים קיבלו אות הצטיינות בעידוד העלייה לארץ, באתר ישראל היום, 28 ביוני 2021
| דגל ישראל מועצות אזוריות בישראל |
| --- | --- | --- |
| מחוז הצפון | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף •  מרום הגליל • משגב • עמק הירדן • עמק המעיינות • עמק יזרעאל |  |
| מחוז חיפה | אלונה • זבולון • חוף הכרמל • מנשה |  |
| מחוז המרכז | ברנר • גדרות • גזר • גן רווה • דרום השרון • חבל יבנה • חבל מודיעין • חוף השרון • לב השרון • נחל שורק • עמק חפר • שדות דן |  |
| מחוז ירושלים | מטה יהודה |  |
| מחוז הדרום | אל קסום • אשכול • באר טוביה • בני שמעון • הערבה התיכונה • חבל אילות • חוף אשקלון • יואב • לכיש • מרחבים • נווה מדבר • רמת הנגב • שדות נגב • שער הנגב • שפיר • תמר |  |
| אזור יהודה והשומרון | גוש עציון • הר חברון • מגילות ים המלח • מטה בנימין • ערבות הירדן • שומרון |  |
| מחוז יהודה ושומרון |
| --- | --- | --- |
| נפות | נפת יהודה ושומרון חופפת את שטח המחוז | מפת מחוז יהודה ושומרון |
| ערים | אריאל • ביתר עילית • מודיעין עילית • מעלה אדומים | מפת מחוז יהודה ושומרון |
| מועצות מקומיות | אורנית • אלפי מנשה • אלקנה • אפרת • בית אל • בית אריה-עופרים • גבעת זאב • היישוב היהודי בחברון • הר אדר • מעלה אפרים • עמנואל • קדומים • קריית ארבע • קרני שומרון • שער השומרון | מפת מחוז יהודה ושומרון |
| מועצות אזוריות | גוש עציון • הר חברון • מגילות • מטה בנימין • ערבות הירדן • שומרון | מפת מחוז יהודה ושומרון |
| --- | --- |
בקרת זהויות :  NLI: 987007312187105171  VIAF: 158818133   WorldCat (עם VIAF): 158818133
מאגר כפר ברוך

| --- | --- |

 מידע כללי
 על שם:  כפר ברוך 
 סוג:  מאגר מים 
 מידות
 שטח:  כ־2.5 קמ"ר
 נפח:  כ־0.01 קמ"ק
 מידע נוסף
 נהר מזין:  נחל קישון 
 מקור לנהר:  נחל קישון 
 מדינות באגן הניקוז:  ישראל 
 קואורדינטות:  32°38′20″N 35°12′21″E﻿ / ﻿32.6388889°N 35.2058333°E﻿ / 32.6388889; 35.2058333
  (למפת הכרמל מוגדלת) מאגר כפר ברוך(למפת הכרמל רגילה) מאגר כפר ברוך(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מאגר כפר ברוך(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מאגר כפר ברוך
 
מאגר כפר ברוך, המכונה גם אגם הקישון, הוא מאגר מים מרכזי הממוקם בעמק יזרעאל, בין העיר עפולה למושב כפר ברוך. שטחו עולה על 2.5 קמ"ר ונפחו מגיע לכ-10 מיליון מ"ק. המאגר הוקם בשנת 1953 ונחפר בקרקע חרסיתית, המאפשרת חלחול מים מועט. כיום, מאגר כפר ברוך משמש כאתר בעל חשיבות רבה לשמירה על המגוון הביולוגי, לניהול משאבי מים ולפעילות פנאי, תוך שילוב בין צורכי הסביבה, החקלאות והקהילה המקומית.
מקורות המים

המאגר קולט את מי אגן נחל קישון העליון, המאופיינים ברמת ניקיון גבוהה יחסית ובמליחות נמוכה. בנוסף, מוזרמים אליו מי קולחין מיישובי העמק, מים מקידוחים בגליל המערבי וכן מים ממוביל המים הארצי. בתקופות שחונות, מתבצע היפוך זרימה, במסגרתו מים מועברים מהמאגר לצורכי השקיה.
היסטוריה ושימושים

המאגר נועד במקור לאיגום מים להשקיה חקלאית ולוויסות זרימת המים בעת שיטפונות של נחלי האזור. עם השנים התברר כי אגירת המים במאגר גרמה לעליית מפלס מי התהום והובילה להמלחת הקרקעות החקלאיות, תופעה שהפכה את המים לפחות מתאימים להשקיה.
לאורך שנות ה-70 וה-80 נעשו ניסיונות שונים לצמצם את בעיית המלחת הקרקעות, אך בסופו של דבר יובש המאגר בסוף שנות ה-90. כיום, תפקידו העיקרי הוא וויסות זרימות מי השיטפונות ולכידת מים עונתית.
השפעות אקולוגיות

באזור המאגר התפתחו עם השנים בתי גידול לחים, אשר שימשו כתחליף לנופי הביצות שכיסו בעבר את עמק יזרעאל. בתי גידול אלו היוו מקום מפלט למגוון מינים של צמחים ובעלי חיים, לרבות עופות מים. ייבוש המאגר הוביל לצמצום שטחי האחו הלח, אך נותרו אזורי הצפה, קניונים טבעיים ואזורי קינון לעופות מים.
פעילות תיירותית ופיתוח עתידי

במהלך השנים האחרונות, האזור סביב המאגר הפך למוקד משיכה למטיילים ולחובבי צפרות. רשות ניקוז ונחלים קישון וחברת מקורות מקיימות באתר אירועים ופעילויות קהילתיות, במיוחד בחגי סוכות ושבועות, אז פוקדים את המקום אלפי מבקרים.
תוכנית הפיתוח של הפארק האקולוגי כוללת מספר מרכיבים עיקריים:
שיקום בתי הגידול הלחים ושימור המערכת האקולוגית המקומית.
הקמת פארק תיירותי-חינוכי, המחולק לאזורי מחקר, חינוך ותיירות חקלאית.
הקמת מרכז צפרות, כחלק מרשת המרכזים הארצית.
שמירה על תפקודו ההנדסי של המאגר, תוך ויסות זרימת המים בנחל קישון והגנה על היישובים הסמוכים מפני הצפות.
הפרלמנט ההלני

| --- | --- |
 מדינה:  יוון
 סוג:  בית מחוקקים חד-ביתי
 היסטוריה
 תקופת הפעילות:  1843–הווה (כ־182 שנים) 
 הרכב
 מספר מושבים:  300
 
 קבוצות פוליטיות ממשלה (157)       דמוקרטיה חדשה (159) אופוזיציה רשמית       סיריזה (86) אופוזיציות אחרות       התנועה לשינוי (22)        המפלגה הקומוניסטית של יוון (15)        הפתרון היווני (10)        MeRA25 - החזית לאי ציות ריאל-אירופי (9)
 בחירות
 שיטת בחירות:  ייצוג יחסי משופר
 בחירות קודמות:  7 ביולי 2019
 בחירות הבאות:  2023 או לפני
 מנהיגים
 יושב ראש:  ניקוס ווציס, סיריזה
 ראש ממשלה:  קיריאקוס מיצוטאקיס, דמוקרטיה חדשה
 ראש האופוזיציה:  TBD
 משכן
 
 הארמון המלכותי הישן, בככר סינטגמה, אתונה, הרפובליקה ההלנית
 אתר אינטרנט
 www.hellenicparliament.gr
 
הפרלמנט ההלני (יוונית: Βουλή των Ελλήνων – "הפרלמנט של ההלנים") הוא הרשות המחוקקת ביוון.
בפרלמנט, השוכן בבירת יוון, אתונה, ישנם כ-300 נציגים הנבחרים מדי ארבע שנים בבחירות מחוזיות. הפרלמנט בנוי בשיטה של בית מחוקקים חד-ביתי. במהלך השנים 1844-1863 ו-1927-1935 היו בפרלמנט כשני בתים. כיום המפלגה הגדולה בפרלמנט היא מפלגת המרכז-ימין דמוקרטיה חדשה, שמטעמה יש 159 נציגים.
החוקה אינה קובעת מספר מדויק של חברי פרלמנט, אלא רק שבפרלמנט יהיו בין 200 ל-300 נציגים. כיום, לפחות 250 נציגים נבחרים באופן יחסי במחוזות, ועד 50 נציגים נבחרים בטופס כללי מרשימת המפלגה הגדולה ביותר, על מנת להשיג יציבות. המועמדים חייבים להיות בני 25 ומעלה ובעלי אזרחות יוונית. הם זכאים לחסינות פרלמנטרית.
כיום ישנן שש ועדות קבועות בפרלמנט:
ועדת התרבות והחינוך
ועדת ההגנה הלאומית והיחסים בינלאומיים
ועדת הכלכלה
ועדת הרווחה
ועדת המנהל ציבורי, הסדר ציבורי והמשפטים
ועדת התעשייה והסחר.
בנוסף על כך, ישנן ועדות משנה וועדות מיוחדות.
היסטוריה

אמנם יוון השיגה את עצמאותה בשנת 1821, הפרלמנט הראשון רק בשנת 1843, כ-22 שנים לאחר קבלת העצמאות. זאת לאחר שאותון המלך יצר מונרכיה חוקתית ובה פעל פרלמנט בעל שני בתים, שיפעל תחת המלך. לאחר מרד עממי שהתרחש באוקטובר 1862, המלך גורש מיוון והופסקה השיטה המונרכית. בתקופה זו היה בית אחד בפרלמנט אשר נבחר מדי ארבע שנים.
החוקה של שנת 1911 חיזקה את המודרניזציה של הפרלמנט, עיקרון שלטון החוק ואת זכויות האדם, תוך הגנה של הביטחון האישי, יצירת חינוך חינם לכלל הציבור, הפקעת אדמות למען חקלאים עניים וכיבוד זכות הקניין. בשנת 1927 חודשה החוקה וקבעה כי הפרלמנט ייבחר פעם ב-5 שנים, חיזוק זכויות האדם (כגון חופש העיתונות) ויצירת מעמד למפלגות בתוך הפרלמנט.
בשנת 1952 ניתנה זכות בחירה לנשים. לאחר המשטר הצבאי התקיים משאל עם ובו 69.18% מהעם בחרו בשיטת הדמוקרטיה פרלמנטרית על פני שיטת המונרכיה החוקתית. בשנת 1975 נוצרה חוקה המבוססת ברובה על החוקות של צרפת משנת 1958 ועל החוקה של גרמניה המערבית.
ביאורים

↑  בשנת 2016 עבר חוק שביטל את שיטת הבונוס להשגת רוב קואליציוני, אך חוק זה לא היה תקף לגבי הבחירות הבאות, ב-2019. בשנת 2020, ביוזמת מפלגת השלטון
דמוקרטיה חדשה, עבר חוק חדש שהחזיר את השיטה עם שינויים קלים: אם המפלגה גדולה ביותר זוכה ב-25% מהקולות לפחות, היא מקבלת 20 מושבים נוספים מעבר לכוחה היחסי, ועוד מושב אחד על כל חצי אחוז מהקולות מעבר ל-25%, עד למקסימום של 50 מושבים נוספים, שמתקבלים על פי חישוב זה אם המפלגה זכתה ב-40% או יותר מהקולות. שיטה זו יושמה לראשונה בבחירות הבזק ביוני 2023.
| --- | --- |
בקרת זהויות :  NLI: 987007308405305171  ISNI: 0000 0000 8729 3897  LCCN: n81058545  NLA: 35165236  SUDOC: 158668200  VIAF: 126678046   WorldCat (עם VIAF): 126678046 
ערך זה הוא קצרמרבנושא רשויות מחוקקות ובנושא יוון. אתם מוזמנים לתרום לוויקיפדיה ו.
סקווידוויד

| --- | --- |

 סוג:  תמנון פסיפי ענק
 שם סרט:  בובספוג: הסרט בובספוג הסרט: ספוג מחוץ למים בובספוג הסרט: מבצע הצלה סנדי צ'יקס מצילה את ביקיני בוטום
 תוכנית טלוויזיה:  בובספוג מכנסמרובע מחנה האלמוגים המופע של פטריק
 הופעה ראשונה:  בובספוג מכנסמרובע
 הופעה אחרונה:  המופע של פטריק
 יוצרים:  סטיבן הילנבורג
 גילום הדמות:  רוג'ר בומפאס (מדבב)
 דיבוב:  רוג'ר בומפאס
 דיבוב בשפה העברית:  גלעד קלטר
 מידע
 שם אמיתי:  סקווידוורד (סקווידוויד) ג'יי. קווינסי טנטקלס
 כינויים:  מר סקוויד/סקוויד (בעונות הראשונות של הדיבוב בעברית), מר טנטקלס
 גזע:  תמנון/דיונון
 מין:  זכר
 מקצוע:  קופאי במסעדת "הסרטן הפריך"
 מקום מגורים:  ביקיני בוטום, רחוב הקונכייה 122
 דמויות קשורות
 משפחה:  ג'ף טנטקלס (אבא) גברת טנטקלס (אמא) סבתא טנטקלס (סבתא) טנטקלס קוטל הנחשים (סבא רבא-רבא-רבא-רבא-רבא) סקווידזאורוס רקס (אב קדמון)
 אויבים:  סקוויליאם פנסיסן
סקווידוויד ג'יי. קווינסי טנטקלס (באנגלית: Squidward Q. Tentacles) הוא אחת הדמויות הבדיוניות בסדרת הטלוויזיה "בובספוג מכנסמרובע". הדמות של סקווידוויד זכתה להערצה רבה בקרב הילדים, והפכה לדמות מאוד מרכזית בסדרה זו. סקווידוויד הוא דמות שמוצגת כמדוכדכת ודיכאונית.
בסדרה

סקווידוויד הוא תמנון, אף על פי שיש לו שש זרועות ולא שמונה, ואילו בשמו באנגלית מופיעה המילה "Squid" שפירושה "דיונון". סקווידוויד גר בבית שנראה כמו מואי. הוא עובד כקופאי במסעדת הסרטן הפריך, עבודה שהוא מתעב בעיקר בגלל בובספוג. סקווידוויד אוהב לנגן בקלרינט אך אף אחד בביקני בוטום לא מעריך את הכישרון שלו (לפי העונות הראשונות הוא גם יודע לנגן ולצייר) אך במהלך עונה 4 ומעלה (מופגן הרבה יותר בעיקר בעונות החדשות) הוא נחשב כחסר כישרון מוחלט וכולם שונאים את הנגינה שלו.
סקווידוויד מאופיין כנוירוטי, אומלל, סרקסטי ונרקיסיסטי. יש הרואים בו גם כדמות טרגית, המנסה לקבל הכרה מהסביבה ללא הצלחה. הוא מתעב את כל האנשים בעיר ותמיד כועס, אבל הכי שונא את שכניו, בובספוג ופטריק, אך הם אינם מודעים לכך ורואים בו חבר. לסקווידוויד יש יריב מהתיכון, בשם סקוויליאם פנסיסן, שהצליח הרבה יותר בחייו וסקווידוויד מקנא בו ושונא אותו.
את קולו של סקווידוויד מדבב רוג'ר בומפאס בדיבוב המקורי באנגלית, וגלעד קלטר בגרסה העברית.
שמה של הדמות

בשפת המקור, שמה של הדמות הוא "סקווידוורד" (Squidward), בעוד בשגר הפרקים הראשון שדובב, היו לו שלושה שמות עד שלבסוף התקבע שמו הקבוע "סקווידוויד" בגרסה העברית. בעונה הראשונה הוא נקרא ברוב הפרקים "מר סקוויד" או בקצרה "סקוויד". דבר זה נגרם עקב טעות תרגום נגררת, כיוון שבתסריט שנועד לתרגום שניתן לאולפני נ.ל.ס. שמו הופיע כ-Squid-Ward, ונתנו תרגום קרוב יותר למקור המילולי למילה Ward שמשמעה אדם שומר או אחראי. פרק 4א’ (תחרות כישרונות) היה הראשון שהשתמש בשם "סקווידוויד", אם כי לא באופן רציף, כי בפרקים מאוחרים יותר באותה עונה חזרו לשמו הקודם. הסיבה לשם "סקווידוויד" נבעה מטעות קריאה של הטקסט שהתגלתה רק לאחר הקלטה ומיקס סופי של מספר פרקים שהוקלטו באותו היום, ולאחר שהתגלתה הטעות כבר הוחלט להשאיר אותו בשם "סקווידוויד", בכדי להימנע מהקלטה נוספת של אותן שורות (שתי העונות הראשונות הוקלטו אנלוגית על סליל ולא דיגיטלית, דבר שהצריך עלות נוספת). בשם "סקווידוורד" נעשה שימוש מזערי בחלק מהפרקים ובסדרת הקצרים "אסטרולוגיה עם סקווידוורד" לאחר שהטעות התגלתה אך לבסוף הושאר השם "סקווידוויד" כיוון שלדעת עוזי פוקס והמנהל האומנותי של הדיבוב לסדרה השם התגלגל יותר טוב בעברית. (הפרקים לא דובבו לפי סדר השידור שלהם אלא לפי סדר ההפקה שניתן לאולפני נ.ל.ס.).
חברים

לעומת שאר הדמויות בסדרה, סקווידוויד מזכיר מספר פעמים בסדרה שהוא שונא את האנשים מסביבו ושאין לו חברים, ואף בפרק "סקוויד פלוס אחד", בו סקווידוויד צריך להביא חבר למסיבה מכובדת, הוא מביא מראה ומחשיב את עצמו כחבר שלו. באחד הפרקים מנצל את העובדה שמסעדת הסרטן הפריך ריקה ושר את השיר "אני שונא אנשים", ונראה שמח מתמיד. ישנה תיאורה שמספרת שסקווידוויד היה בחור שמח ביותר, אך כשבובספוג הפך לשכנו, הוא נהיה מדוכדך וממורמר. סקווידוויד מתאהב במהלך הסדרה, אך ניסיונתיו ליצור מערכת יחסים כושלים בכל הזדמנות. באחד הפרקים סקווידוויד טוען שהוא קלסטרופובי, ואף מוציא באחד הפרקים צו הרחקה נגד בובספוג ופטריק, אך לבסוף מבטל את צו ההרחקה.
אסטרולוגיה עם סקווידוורד

סדרה של שישה סרטונים קצרים בני 45 שניות ששודרו בין פרסומות בערוץ ניקולודיאון בשנים 2000–2001, ושודר בארץ בשנותיו הראשונות של הערוץ. בגרסה העברית, בניגוד לסדרה ששונה השם לסקווידוויד, הוא נקרא סקווידוורד גם בגרסה העברית, ובכל סרטון הוא דן במזל החודשי, המוצג עם אחת מדמויות הסדרה. את הקריינות של הסדרה קריין עמי מנדלמן ואת סקווידוורד דיבב גלעד קלטר שדיבב גם בסדרה המקורית. הופקו שישה פרקים עבור המזלות סרטן (מר קראב), תאומים, ארי (פלנקטון), דגים, קשת (בובספוג) ושור (פטריק).
הערות שוליים

↑  "מר סקוויד" או "סקווידוורד" בעונות הראשונות של הדיבוב בעברית.
↑  Jacob Shamsian, The creator of 'SpongeBob' reveals that Squidward is an octopus — and the internet is freaking out, Insider, ‏27 באוקטובר 2017
| בובספוג מכנסמרובע |
| --- | --- | --- |
| דמויות | בובספוג מכנסמרובע • פטריק סטאר • סקווידוויד • יוג'ין קראב • סנדי צ'יקס • איש הים ונער הפלא • גברת פאף • דמויות נוספות |  |
| עונות | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 |  |
| סרטי טלוויזיה | אטלנטיס מכנסמרובע • בובספוג מתחת לאפס • ספוגהולדת לבובספוג • יצור המחנה |  |
| סרטים | בובספוג: הסרט • בובספוג הסרט: ספוג מחוץ למים • בובספוג הסרט: מבצע הצלה • סנדי צ'יקס מצילה את ביקיני בוטום • פלנקטון: הסרט • החיפוש אחר מכנסמרובע |  |
| סדרות בנות | מחנה האלמוגים: שנות הילדות של בובספוג • המופע של פטריק |  |
| שונות | ניקלודיאון • הסרטן הפריך • Spongiforma squarepantsii • סטיבן הילנבורג • בובספוג – המחזמר |  |
| --- | --- |
בקרת זהויות :  MusicBrainz: 30d8030f-6242-4a72-913e-ac3f6781a893
יוסף ג'יקטיליה

.
| --- | --- |
 לידה:  1248 Medinaceli, ספרד 
 פטירה:  1325? (בגיל 77 בערך) פניאפייל, ספרד 
 מדינה:  ספרד 
 תקופת הפעילות:  ?–1325 
 חיבוריו:  שערי אורה ועוד
 
רבי יוסף בן אברהם ג'יקטיליה נודע גם כמהר"י ג'יקטיליה (ה'ח', 1248 – ה'ס"ה, 1305 או 1325) היה מגדולי המקובלים בספרד במאה ה-13.
ביוגרפיה

רבי יוסף נולד בקסטיליה יש המייחסים אותו כתלמיד של המקובל רבי אברהם אבולעפיה, שאמר עליו בספרו "אוצר עדן הגנוז": "והוא בלא ספק הצליח הצלחה מופלאה במה שלמד לפני, והוסיף מכוחו ומדעתו וה' היה עמו" וישנם אומרים שלא כך ומשום שר"י גיקיטליא אינו מזכיר אותו כלל בספריו. בהיותו כבן 26 חיבר את ספרו גינת אגוז העוסק בגימטריות וצירופי שמות קבליים. ספרו שערי אורה נחשב אצל המקובלים לאחד מספרי היסוד הקבליים, ומפורסם שהאר"י אמר על ספר זה כי הוא המפתח לכל תורת הסוד. גם תלמידו הגדול של הגר"א, רבי חיים מוולוז'ין, התבטא פעם שעל מנת לצאת ידי חובת תורת הקבלה, יש ללמוד את ספר הזוהר ואת ספר שערי אורה.
בספרו "ספר שערי אורה" רצה לספק לתלמידיו הסברים על הקבלה, התייחס לאלוהים דרך הספירות. הספר פותח בתשובה לשאלה מהם שמותיו של אלוהים, כל אחד מהשמות, חוץ מהשם המפורש, מצביע על יחס לעולם, התלמיד השואל רצה להפיק מאגיה מהם, לעשות שימוש מאגי בשמות, הרב רבי יוסף ג'יקטיליה מנסה להניא את התלמיד מעשיית שימוש בשמות, וודאי שלא לצורך רווח חומרי.
מדבריו > מובאות בספרות ההלכה

הבית יוסף הביא מספר שמועות בשמו, שאין להוציא תפילין של ראש מהתיק עד שיניח תפילה של יד, שאין לקדש את הלבנה עד שיעברו עליה שבעה ימים, ושאין להפסיק בעניית אמן יהא שמיה רבא בקדיש בין מילת עלמיא למילת יתברך.
מדבריו > תפיסת האלוהות של הרב ג'יקטיליה

תפיסת האלוהות של הרב ג'יקטיליה עמוקה, הוא ראה בשמות הקודש את גילויי רצונו של האל. האל בשיטתו טרנסצנדנטי ובאותו הזמן נוכח, מקשיב ורוצה בטובת ברואיו, בשונה באופן מהותי מהתפיסה הפילוסופית הרואה את האלהות כשלמות שאינה בעלת רצון.
בכתבי רבו הרב אברהם אבולעפיה חוזרת גישה זו המציגה את הפילוסופיה כחכמה האנושית העילאית, אך מוגבלת, ובהיותה כך היא כשפחה כלפי החכמה האמיתית הבלתי מוגבלת, החכמה הקבלית הנבואית אשר מוצגת בזו כגבירה האמיתית.
רבי יוסף ג'יקטיליה כתב זאת באופן מפורש:
"דע לך ששם הוי"ה הוא השם המורה והמעיד על אמיתתו ית', והוא שם אחד לבד אשר מעיד על הווייתו וקדמותו ית"ש ומראה על היותו נבדל מכל צד הרגש, חומר וצורה.
ומאמיתת מציאות שאר כל הנמצאות כולה, נוכל להעיד על אמיתת מציאותו ית' כי מאחר שהוא אמיתת כל ההוי"ה, כל הנמצאים תלויים בו וכל הנמצאים יתבטלו לביטולו מפני שהוא יסוד הויתם ומציאותם. "
מבחינתו בניגוד לשאר השמות שמעידים על פעולות האל שנתחדשו בבריאת העולם, שם ההוויה מורה על עצם ההימצאות האמיתית של האל :
"מה שאנו אומרים ב-שמו, הכוונה היא לא לצורת האותיות כי אם לאמיתת מהות ההוי"ה. כל שאר השמות אשר ית"ש נקרא בהם זולת זה השם המיוחד, נקראים בשם המורה על אותה פעולה או העניין או המעשה ולפי השעה.
ואחר שכן, הרי לך כי כל שמותיו ית' בלתי שם המיוחד מחודשים הם בחידוש העולם, ומאמיתת מציאות שם המיוחד המורה על ההוי"ה, נתחדשו.
ומה שאמר הנביא "אני ה' הוא שמי" כאילו אמר : אני הוא ההוי"ה האמיתית, ושמי ואמיתתי אחד הם. כי שמי הוא סוד הויתי, והויתי הוא סוד אמיתתי".
אך חשוב להדגיש, כי בניגוד להוגים כמו ברוך שפינוזה, הוא איננו מזהה את ההוויה עם הטבע. את הטבע מייחס ג'יקטיליה לשם "אלהים", שזהו שם שנתחדש לאל עם בריאת העולמות ואיננו מעיד על עצמותו. שם זה מקבל את הכח מהוויה שנמצאת מעליו.
"אף על פי שתראה שם אלהי"ם שהוא ראשון במעשה הטבע (בראשית ברא אלהי"ם), שם יהו"ה ראשון הוא להוי"ה, שהוא מאמת מציאות כל הטבעים, שאם אין הוי"ה במה יתהווה הטבע, ואם אין שם יהו"ה במה יתהווה שם אלהי"ם."
וכן :
"שם אלהי"ם (גימטריא פ"ו) מורה על מלאכת הטב"ע (גימטריא פ"ו) ....... נמצא שהפעולות נכרכות בשם אלהי"ם, ואמנם יהו"ה הוא הפועל את הכל.
והעיקר הגדול הוא שבכל מקום שאתה מוצא יהו"ה אלהי"ם, לדעת כי אלהי"ם נמשך מכח שם יהו"ה. ומה שהוא אומר יהו"ה הוא האלהי"ם כאילו אמר יהו"ה הוא הפועל, ושם אלהי"ם הוא מורה על הפעולה."
גם בכוונת עבודת המצוות סובר ג'יקטיליה כי הכוונה הראויה היחידה היא לשם ההוי"ה, שהוא למעשה שמו האמיתי של האל, ולא לשם אלהים שהוא כינוי בלבד. וכך הוא דורש את הפסוק "זובח לאלהים יחרם בלתי לה' לבדו":
"ואם בכל זאת תאמר אלהי"ם ראשון הוא ח"ו, ת"ל: "זובח לאלהי"ם יחרם בלתי ליהו"ה לבדו", כלומר כל העובד לפניו בהיותו מתכוון שתכלית אמיתתו של ה' ית' היא האלקות, הוא יחרם, כלומר אין עבודתו ראויה, שהרי תולה אמיתתו של ה' ית' אחר החידוש, מאחר שעובד אותו ית' מצד שם אלהי"ם ולא מצד שם הוי"ה.
וזהו סוד אומרו "בלתי ליהו"ה לבדו", שלא תהיה עבודה סמוכה לשם אלהי"ם, שהרי אלהי"ם, רבים נכללים בו. אמנם תהיה עבודתו סמוכה לשם יהו"ה בהיותם מאמינים בו ית' שהוא קדמון ויחיד והוויתו גורמת למציאות שאר הנמצאים.
ועל כן לא תמצא מצווה בתורה להקריב לא קרבן ולא זבח, לשם אלהי"ם כי אם לשם יהו"ה כאומרו: "אדם כי יקריב מכם קורבן לה'...".